અમીરગઢ-ઇકબાલ ગઢ રોડ પર સુરેલા ઘાટીના વળાંકમાં મુસાફરો ભરેલી જીપની બ્રેક ફેઇલ થઇ જતા સર્જાયેલા અકસ્માતમાં ૧પ મુસાફરોને ઇજા પહોંચી હતી. અમીરગઢના મોટા હાજાપુર ગામથી ઇકબાલગઢ તરફ ખીચોખીચ મુસાફરોથી ભરેલી જીપ પસાર થતી હતી ત્યારે સુરેલા ઘાટી નજીક જીપની બ્રેક અચાનક ફેઇલ થઇ જતા જીપચાલકે સ્ટિયરિંગ પરનો કાબુ ગુમાવ્યો હતો અને જીપ રોડની બાજુમાં આવેલા ખાડામાં પલટી ખાઇ જતાં મુસાફરોએ ચીચીયારીઓ પાડતા ગમગીની છવાઇ હતી. આ ઘટનામાં ૧પ મુસાફરોને ઇજા પહોંચતા તમામને પાલનપુરની ‌િ‌સવિલ હોસ્પિટલમાં સારવાર માટે ખસેડવામાં આવ્યા છે.